A hűtőben felhalmozódott egy kis adag szilva, amivel már hirtelen nem tudtam mihez kezdeni, úgyhogy arra gondoltam, hogy mi lenne, ha lekvár lenne belőle. Ekkora adagból viszont nem gondoltam, hogy érdemes lenne a napokig kavargatott szurokfekete változatot elkészíteni, úgyhogy Gesztenye jól bevált receptjét vettem elő. Valószínűleg én vagyok a több ezredik, aki ezt mondja, de tényleg fantasztikus. Munka alig van vele, a sütő dolgozik, aztán meg csak ki kell merni az üvegekbe. Én egy kicsit több fűszert tettem bele, szerintem nem rontotta el.